An inot niyang sabak bilang sarong propesyonal iyo kan 1978 sa edad na pito sa musikal na The King and I kan Repertory Philippines.Siya an nagganap kan mayor na papel sa Annie kan 1980 asin nagluwas sa ibang mga produksyon siring kan Cat on a Hot Tin Roof, Fiddler on the Roof, The Sound of Music, The Rose T, The Goodbye Girl (1982), Paper Moon (1983) asin The Fantasticks (1988). Kan 1981, siya nag-rekord kan saiyang pinakainot na album, Small Voice, na sinertipikaran bilang gold sa Filipinas. Kan 1985, siya asin an saiyang tugang na lalaki nagin parte kan ikawalong Metro Manila Popular Music Festival bilang taga-interpret para sa entri na may titulong Musika, Lata, Sipol at La La La na pinagmukna ni Tess Concepcion.